વડોદરાનાતરસાલી વિસ્તારમાં આવેલા હરિનગરમાં રહેતી અને બ્યુટીપાર્લર ચલાવતી પરિણીત યુવતી પૂનમ ગઈકાલે પોતાના પતિને બ્યુટીપાર્લરના ઓર્ડર માટે જઈ રહી હોવાનુ કહીને નીકળી હતી.મોડી રાત સુધી પૂનમ ઘરે નહી આવતા પિતાએ પોલીસને જાણ કરી શોધખોળ શરૂ કરી હતી. મધરાતના સમયે કપૂરાઈ ચોકડી પાસે આવેલી ઝાડીઓમાંથી પૂનમનો મૃતદેહ મળી આવ્યો હતો. તેના શરીર પર તીક્ષ્ણ હથિયાર વડે કરાયેલા ઘાના નિશાન હતા. તેનું માથુ ધડથી લગભગ છુટું પડી ગયું હતું.